Diari Oficial de la Generalitat Valenciana


Sumari del DOGV 9487, del 12-12-2022 (2022/10864)

RESOLUCIÓ de 21 de novembre de 2022, de la Presidència de la Generalitat, per la qual es publiquen les bases i la convocatòria del procediment de provisió per lliure designació dels llocs d'òrgan de suport a la junta de govern local, director de l'Assessoria Jurídica i interventor general municipal de l'Ajuntament de Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9487

Data del DOGV
:   12-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/10432


Data del document
:   21-11-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * concurs administratiu

RESOLUCIÓ de 21 de novembre de 2022, de la Presidència de la Generalitat, per la qual es publiquen les bases i la convocatòria del procediment de provisió per lliure designació dels llocs d'òrgan de suport a la junta de govern local, director de l'Assessoria Jurídica i interventor general municipal de l'Ajuntament de Torrevieja. [2022/10015]  
Per Resolució de 18 de juliol de 2022, de la Presidència de la Generalitat, publicada en el DOGV número 9399 de data 5 d'agost de 2022, es va modificar el sistema de provisió dels llocs d'òrgan de suport a la junta de govern local, director de l'Assessoria Jurídica i interventor general municipal de l'Ajuntament de Torrevieja, abans establit per concurs, al sistema de lliure designació.  
Mitjançant Resolució de l'alcalde de Torrevieja de data 7 de novembre de 2022 es van aprovar les bases i la convocatòria dels llocs referenciats, bases que s'adjunten a la present resolució.  
Vistos els antecedents indicats, i en virtut del que es disposa en l'article 46 del RD 128/2018, de 16 de març pel qual es regula el règim jurídic dels funcionaris d'administració local amb habilitació de caràcter nacional així com l'article 39 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de la Presidència (DOGV, 21.02.2022), resolc:  
  
  
Primer  
Donar publicitat a les bases i convocatòria per a la provisió, mitjançant el sistema de lliure designació, dels llocs d'òrgan de suport a la junta de govern local, director de l'Assessoria Jurídica i interventor general municipal de l'Ajuntament de Torrevieja.  
  
«Bases per a la provisió, mitjançant el sistema de lliure designació de diferents llocs de treball reservats a funcionaris d'habilitació nacional de l'Ajuntament de Torrevieja  
  
I. Objecte  
Les presents bases tenen per objecte regir la convocatòria per a proveir, pel sistema de lliure designació, previst en l'article 92.6 bis de la Llei 7/1985, de 2 d'abril, reguladora de les bases del règim local, article 46 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional i article 38 i següents del Decret 92/2021, de 9 de juliol, del Consell, de regulació del personal funcionari amb habilitació de caràcter nacional en l'àmbit territorial de la Comunitat Valenciana, dels següents llocs reservats a funcionari d'Administració local amb habilitació de caràcter nacional de l'Ajuntament de Torrevieja:  
  
  
Lloc: S14-JGL1  
Denominació del lloc: òrgan de suport a la junta de govern local  
Núm. lloc: 1053  
Forma provisió: lliure designació  
Categoria: classe primera  
  
Lloc: S2-AJ1  
Denominació del lloc: director de l'Assessoria Jurídica  
Núm. lloc: 1048  
Forma provisió: lliure designació  
Categoria: classe primera  
  
Lloc: I-1  
Denominació del lloc: interventor general municipal  
Núm. lloc: 1002  
Forma provisió: lliure designació  
Categoria: classe primera  
  
  
II. Característiques dels llocs  
1. Els llocs a cobrir es troben inclosos en la relació de llocs de treball derivada dels acords de la junta de govern local actualitzada de 14 de juny de 2022, i publicada en el Butlletí Oficial de la Província d'Alacant núm. 114 de 16 de juny de 2022 i per Resolució de 18 de juliol de 2022, de la Presidència de la Generalitat, per la qual es modifica el sistema de provisió dels llocs d'òrgan de suport a la junta de govern local, director o directora de l'assessoria jurídica i interventor o interventora generals municipals de l'Ajuntament de Torrevieja. [2022/6950] publicada en el DOGV de 5 d'agost de 2022  
  
2. Els complements de destí assignats a aquests llocs són els corresponents al nivell trenta i el seu sistema de provisió, el de lliure designació, extrems recollits en la referida relació de llocs.  
3. Els complements específics mensuals estan valorats en la RLT de conformitat amb la Llei 22/2021, de 28 de desembre, de Pressupostos Generals de l'Estat per a l'any 2022 de la següent manera:  
- Per al lloc S14-JGL1, denominat òrgan de suport a la junta de govern local, plaça 1053: 3.862,48 - (mensual).  
- Per al lloc S2-AJ1, denominat director de l'Assessoria Jurídica, plaça 1048: 4.148,16 - (mensual).  
- Per al lloc I-1, denominat interventor general municipal, plaça 1002: 4.148,14 - (mensual).  
  
III. Requisits  
Serà requisit per a concórrer a la convocatòria i poder exercir el lloc, cas de ser nomenat, estar integrat per al lloc d'òrgan de suport a la junta de govern local i de director o directora de l'Assessoria Jurídica de l'Ajuntament de Torrevieja, pertànyer a la subescala de secretaria, categoria superior i per al lloc d'interventor o interventora general municipal, pertànyer a la subescala d'Intervenció-Tresoreria, categoria superior com exigeix la disposició addicional quarta del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional.  
  
De conformitat amb el que es disposa en l'article 36.2 del Reial decret 128/2018, de 16 de març, pel qual es regula el règim jurídic dels funcionaris d'Administració Local amb habilitació de caràcter nacional, no podran concórrer a la present convocatòria els qui es troben en alguna de les següents situacions:  
a) Els funcionaris inhabilitats i els suspensos en virtut de sentència o resolució administrativa ferma, si no haguera transcorregut el temps assenyalat en elles de suspensió.  
b) Els funcionaris destituïts, a llocs de la corporació on es va produir la sanció, si no haguera transcorregut el termini establit en aquesta.  
  
c) Els funcionaris en les situacions d'excedència voluntària a què es refereix l'article 89.1.a i b del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, si no haguera transcorregut el termini de dos anys des de la passada a aquestes.  
d) Els funcionaris que no estiguen dos anys en l'últim destí obtingut amb caràcter definitiu en qualsevol Administració pública, llevat que ho facen a llocs reservats a la seua subescala i categoria en la mateixa corporació.  
  
IV. Convocatòria  
La convocatòria serà aprovada per l'òrgan competent i remesa a la Presidència de la Generalitat, Direcció General d'Administració Local, per a la seua íntegra publicació en el Diari Oficial de la Generalitat Valenciana i remissió al Ministeri de Política Territorial i Funció Pública, qui disposarà la publicació de l'extracte de la convocatòria en el Boletín Oficial del Estado.  
  
V. Sol·licituds  
1. Les sol·licituds es dirigiran a l'Alcaldia dins dels quinze dies hàbils següents al de la publicació de l'extracte de la convocatòria en el Boletín Oficial del Estado.  
2. A més del contingut mínim previst en l'article 66.1 de la Llei 39/2015, d'1 d'octubre, del procediment administratiu comú de les administracions públiques, en la sol·licitud haurà d'indicar-se el número de registre personal, la situació administrativa en què es trobe el mateix sol·licitant, així com el seu destí.  
3. A la instància s'acompanyarà la documentació que, segons el parer del sol·licitant, es considere pertinent amb vista a demostrar la seua idoneïtat per a ocupar el lloc convocat.  
  
VI. Nomenament  
1. Conclòs el termini de presentació de sol·licituds, l'òrgan competent procedirà, si escau, i prèvia constatació de la concurrència dels requisits exigits en aquestes bases, a dictar la resolució corresponent en el termini d'un mes.  
2. La resolució serà prou motivada recollint, en tot cas, la concurrència dels requisits exigits, així com els criteris aplicats sobre la idoneïtat de l'aspirant nomenat. Del referit acord es donarà trasllat a la Direcció General d'Administració Local de la Generalitat i òrgan competent del Ministeri de Política Territorial i Funció Pública, òrgan al qual correspondrà l'anotació en el Registre corresponent i la seua publicació en el Boletín Oficial del Estado.  
  
  
VII. Presa de possessió  
Els terminis possessoris seran els mateixos que els establits per als funcionaris amb habilitació de caràcter nacional nomenats en virtut del procediment de concurs.  
  
VIII. Normativa supletòria  
En allò que no preveuen les presents bases, serà aplicable l'article 46 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, el Decret 92/2021, de 9 de juliol, del Consell, de regulació del personal funcionari amb habilitació de caràcter nacional en l'àmbit territorial de la Comunitat Valenciana i les prescripcions corresponents del Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat, aprovat per Reial decret 364/95, de 10 de març.  
  
  
IX. Impugnació  
Contra les presents bases, que són definitives en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques i en la Llei reguladora de la jurisdicció contenciosa administrativa, podran els interessats interposar un dels següents recursos:  
A) Amb caràcter potestatiu, recurs de reposició, davant el mateix òrgan que va dictar l'acte contra el qual es recorre, en el termini d'un mes a comptar des de l'endemà de la publicació de l'extracte de la Convocatòria en el Boletín Oficial del Estado.  
Si transcorreguera un mes des de l'endemà de la interposició del recurs de reposició sense que aquest haja sigut resolt, es podrà entendre que ha sigut desestimat i interposar recurs contenciós administratiu, davant el Jutjat contenciós administratiu competent, en el termini de sis mesos.  
B) Recurs contenciós administratiu davant el jutjat contenciós administratiu competent, dins del termini de dos mesos des de l'endemà de la publicació de l'extracte de la Convocatòria en el BOE.  
  
C) En el cas que la persona interessada siga una Administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de l'extracte de la Convocatòria en el BOE.  
Tot això, sense perjudici que es puga exercir qualsevol altre recurs o acció que s'estime procedent.»  
  
Segon  
Ordenar la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 21 de novembre de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.